EUROOPAN YHTEISÖJEN KOMISSIO 
Bryssel, 09.04.1997 
KOM(97) 144 lopull. 
97/0118 (ACC) 
Ehdotus 
NEUVOSTON ASETUKSEKSI (EY) 
Bosnian ja Hertsegovinan sekä Kroatian tasavalloista ja entisestä Jugoslavian tasavallasta 
Makedoniasta peräisin olevien tuotteiden sekä Slovenian tasavallasta peräisin olevien 
viinien tuontiin yhteisössä sovellettavasta menettelystä annetun asetuksen (EY) N:o 
70/97 muuttamisesta 
(komission esittämä) 

Perustelut 
1. Sen jälkeen, kun yhteisön ja Jugoslavian sosialistisen tasavallan yhteistyösopimus oli 
sanottu irti 25 päivänä marraskuuta 1991, neuvosto teki 2 päivänä joulukuuta 1991 
päätöksen soveltaa rauhan kehitystä edistäviä valikoivia myönteisiä toimenpiteitä entisen 
Jugoslavian selkkauksen osapuoliin. 
2. Näitä myönteisiä autonomisia toimenpiteitä ovat vuoden 1980 Euroopan 
talousyhteisön ja Jugoslavian yhteistyösopimuksessa määrätyt tullietuuskohteluun 
perustuvat kaupalliset myönnytykset. Toimenpiteisiin kuuluvat pääasiassa tullittomuus ja 
määrällisten rajoitusten poistaminen teollisuustuotteilta ja erityiset myönnytykset 
erilaisille maataloustuotteille (tullittomuus, tariffikiintiöt). 
3. Kyseisiä yksipuolisia myönteisiä toimenpiteitä sovellettiin Bosniaan ja 
Hertsegovinaan, Kroatiaan, entiseen Jugoslavian tasavaltaan Makedoniaan ja Sloveniaan 
Jugoslavian liittotasavallan jäädessä niiden soveltamisalan ulkopuolelle. Sloveniaan ei 
viinien tuontia lukuun ottamatta enää vuonna 1997 sovelleta autonomista menettelyä 
Eurooppa-sopimuksen allekirjoittamisen ja väliaikaisen sopimuksen 1 päivästä 
tammikuuta 1997 alkaneen soveltamisen vuoksi. 
4. Ottaen huomioon Jugoslavian liittotasavallan sitoumus pyrkiä kansanvaltaisten 
uudistusten toteuttamiseen sekä maan vaikea taloudellinen tilanne Jugoslavian 
liittotasavallan sisällyttämistä 20 päivänä joulukuuta 1996 annetussa asetuksessa (EY) 
N:o 70/97 määriteltyyn tuontiin sovellettavaan menettelyyn pidetään suotavana. 
5. Tämä päätösehdotus koskee autonomisen tullietuusmenettelyn soveltamisen 
ulottamisesta koskemaan Jugoslavian liittotasavaltaan. 
NEUVOSTON ASETUS (EY) N:o /97 
annettu 
Bosnian ja Hertsegovinan sekä Kroatian tasavalloista ja entisestä Jugoslavian tasavallasta 
Makedoniasta peräisin olevien tuotteiden sekä Slovenian tasavallasta peräisin olevien 
viinien tuontiin yhteisössä sovellettavasta menettelystä annetun asetuksen (EY) N:o 
70/97 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
asetusta (EY) N:o 70/971, jossa määritellään Bosnian ja Hertsegovinan sekä Kroatian 
tasavalloista ja entisestä Jugoslavian tasavallasta Makedoniasta peräisin olevien 
tuotteiden sekä Slovenian tasavallasta peräisin olevien viinien tuontiin yhteisössä 
sovellettava menettely, ei voida soveltaa Jugoslavian liittotasavallan alkuperätuotteiden 
tuontiin yhteisöön, ja 
tämä menettely on ulotettava koskemaan Jugoslavian liittotasavaltaa ottaen huomioon 
Jugoslavian liittotasavallan sitoumus pyrkiä kansanvaltaisten uudistusten toteuttamiseen 
sekä maan vaikea taloudellinen tilanne, 
ON ANTANUT TÄMÄN ASETUKSEN: 
1 artikla 
1. Lisätään asetuksen (EY) N:o 70/97 nimeen ja 1 artiklaan sanan "tasavalloista" 
jälkeen sanat "Jugoslavian liittotasavallasta". 
2. Korvataan 8 artiklan 2 kohdassa määrä "11 725 tonnin" määrällä "21 700 tonnin". 
3. Lisätään liitteen D viimeiseen sarakkeeseen sanan "Kroatia" jälkeen sanat 
"Jugoslavian liittotasavalta." 
4. LisätLan liitteeseen G rivin "Kroatia" jälkeen uusi rivi "Jugoslavian liittotasavalta 
9 975 tonnia (teuraspaino)." 
2 artikla 
• EYVLN:oL16, 18.1.1997, s. 1 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
Puheenjohtaja 
ISSN 1024-4492 
KOM(97) 144 lopullinen 
ASIAKIRJAT 
FI 11 02 03 
Luettelonumero : CB-CO-97-136-FT-C 
ISBN 92-78-18038-6 
Euroopan yhteisöjen virallisten julkaisujen toimisto 
L-2985 Luxemburg 
€